BAGUIO CITY -- Determinado ken pursigido ni multi-titled ken marathoner Marcelo Bautista a ma-break ti record daytoy iti tay-ak ti ultramarathon iti panangidepensana iti korona daytoy iti 100km run a maangay sadiay Laoag City Ilocos Norte aginga idiay Vigan City, Ilocos Sur iti sumaruno a bulan.
Ti agtawen iti tallopulo ket uppat a dati a janitor ket nangabak kadagiti nalalatak nga ultramarathon a naangay ditoy pagilyan nga immunan a napangabakanna idi tawen 2010 ken balligi a naidepensana idi napalabas a tawen.
Ni Bautista ket isu pay laeng ti kaunaan a nagkampiyon iti mamimpat a daras a ti nakabalubalna ket dagiti marathoners manipud kadagiti nagduduma a pagilyan.
Inaklon ti 14 time ultramarathoner champion a nainget ti ensayo nga ipatpatungpalna tapno mapapigsana ti resisitensya daytoy gapu ta mayannatup ti klima ti Baguio City para iti high-altitude training daytoy.
Karaman kadagiti napangabakanna ket ti 200km Subic run, 110km Guimaras run, 160km Kayapa Mt. Pulag run, 80km Clark Pampanga run ken dadduma pay.
Immuna a nakibalubal ti 5'4" runner iti pagilyan a Cambodia ken HongKong kas mangibagi iti pagilyan, ken naituding nga agturong idiay Amerika para iti maysa nga international running competition.
ilo_Latn ilo_Latn ilo_Latn ilo_Latn ilo_Latn ilo_Latn